মোহাম্মদ বাদি

মোহাম্মদ বাদি (   ; জন্ম 7 আগস্ট ১৯৪৩) হলেন মুসলিম ব্রাদারহুডের অষ্টম প্রধান গাইড( মুরশিদ)  যিনি ২০১০ সাল থেকে আন্তর্জাতিক সংগঠন মুসলিম ব্রাদারহুডের  মিশরীয় শাখার নেতৃত্ব দিচ্ছেন। সাধারণ গাইড হওয়ার আগে, বাদি ১৯৯৬ সাল থেকে গ্রুপের পরিচালনা পরিষদ, গাইডেন্স ব্যুরোর সদস্য ছিলেন। ২০ আগস্ট ২০১৩-তে তাকে মিশরীয় কর্তৃপক্ষ গ্রেপ্তার করে।  ২৮ এপ্রিল ২০১৪-তে, আট মিনিটের একটি বিচারকার্যের পর, যেখানে বাদি তার আত্মপক্ষ সমর্থনের সুযোগ পায়নি, তাকে ৬৮২ জন মুসলিম ব্রাদারহুড সমর্থকদের সাথে মৃত্যুদণ্ডে দণ্ডিত করা হয়।  ১৫ সেপ্টেম্বর ২০১৪, তাকে কারাগারে যাবজ্জীবন কারাদণ্ডে দণ্ডিত করা হয়েছিল। আর ১১ এপ্রিল ২০১৫ তারিখে মুসলিম ব্রাদারহুডের ১৩ জন সিনিয়র সদস্যসহ তাকে মৃত্যুদণ্ড দেওয়া হয়।  তিনি ২২ আগস্ট ২০১৫  এবং ৮ই মে ২০১৭-তে সপ্তমবারের মত যাবজ্জীবন কারাদণ্ডে দণ্ডিত হন।

জীবনী

প্রাথমিক জীবন 
বাদি ১৯৪৪ সালের ৭ আগস্ট শিল্প নগরী মহল্লা আল-কুবরাতে জন্মগ্রহণ করেন।  তিনি ১৯৬৫ সালে কায়রো বিশ্ববিদ্যালয় থেকে  ভেটেরিনারি মেডিসিনের উপর একটি ডিগ্রি অর্জন করেন। 

একই বছরে দেশব্যপী নেতাকর্মীদের ব্রাদারহুডের নেতা সৈয়দ কুতুব সহ মুসলিম ব্রাদারহুডের রাজনৈতিক কর্মকাণ্ডের জন্য দফায় দফায় গ্রেফতারের সময় প্রথমবার তাকে গ্রেপ্তার করা হয়েছিল; সামরিক ট্রাইব্যুনাল তাকে ১৫ বছরের কারাদণ্ডে দণ্ডিত করা হয়েছিল।  ৯ বছর পরে, ১৯৭৪ সালে মিশরের রাষ্ট্রপতি আনোয়ার আল-সাদাত দ্বারা ব্রাদারহুডের প্রায় সমস্ত বন্দীদের সাথে তিনি প্যারোলে মুক্তি পান। বাদি তার পড়াশোনা চালিয়ে যেতে থাকেন এবং মিশরের বিভিন্ন বিশ্ববিদ্যালয়ে শিক্ষকতা জীবন শুরু করেন। তিনি বেনি সুয়েফ বিশ্ববিদ্যালয়ের ভেটেরিনারি অনুষদে প্যাথলজির খণ্ডকালীন অধ্যাপক ছিলেন।

২০১৩ সংকট, গ্রেপ্তার এবং বিচার 
২০১৩ সালের জুলাইয়ে, মিশরীয় রাষ্ট্রপতি মোহাম্মদ মুরসি, যিনি মুসলিম ব্রাদারহুডের সদস্য ছিলেন, জুনের বিক্ষোভের পরে একটি সেনা অভ্যুত্থান দ্বারা তাকে সরানো হয়। তখন বাদির পাশাপাশি বাদির ডেপুটি খায়রাতেল-শাটিররকেও ভ্রমণ নিষেধাজ্ঞার দেয়া হয়।  "সোমবারের কায়রোতে সহিংসতা প্ররোচিত করে ৫০ জনেরও বেশি মানুষ নিহত হওয়ার জন্য বাদির গ্রেপ্তারের নির্দেশ দেওয়া হয়।"  ১৪ জুলাই ২০১৩-তে মিশরের সামরিক প্রতিষ্ঠিত প্রসিকিউটর জেনারেল হিশাম বারাকাত তার সম্পত্তি জব্দ করার নির্দেশ দেন।  বাদিকে ২০ আগস্ট ২০১৩ এ গ্রেপ্তার করা হয়।  তার দু'জন ডেপুটিও গ্রেপ্তার হন এবং ২৫ আগস্ট পর্যন্ত তার বিচারকাজ স্থগিতাদেশ দেওয়ার হয়েছিল।  অস্থায়ী ভিত্তিতে মাহমুদ ইজ্জতকে বাদির স্থলে মুসলিম ব্রাদারহুডের সুপ্রিম গাইড হিসাবে নিয়োগ দেয়া হয়। 

এরপরে বাদিকে নিম্নলিখিত মামলায় বিচার করা হয়:

 অন্য আঠারো আসামির সাথে একসাথে, ৩০ জুন তাকে কায়রো ফৌজদারি আদালতে, ব্রাদারহুডের কায়রো সদর দফতরে হামলা চালিয়ে নয় জন প্রতিবাদকারীকে হত্যার প্ররোচনা দেয়ার অভিযোগ আনা হয়।  ২৯ অক্টোবর ২০১৩-তে তিন সদস্য বিশিষ্ট বিচারপতির প্যানেল এই আসামিদের বিচারের কার্যক্রম ব্যাহত হওয়ায় এই বিচারকে "অস্বস্তিকর" উল্লেখ করে এই বিচার কার্যক্রম থেকে সরে আসেন।  ১১ ই ডিসেম্বর ২০১৩, বিচারকদের একটি দ্বিতীয় প্যানেলও বিচারকার্য থেকে সরে আসে  
 ১৫ জুলাই ২০১৩-তে, গিজায় সংঘর্ষে পাঁচ ব্যক্তি মারা গিয়েছিল, বিশেষত একটি পুলিশ ভবনের কাছে আল-বাহর আল-আজম এলাকায় তা ঘটে। ২০১৩ সালের ৮ সেপ্টেম্বর মিশরের প্রসিকিউটর জেনারেল বাদী এবং আরও ১৪ জনকে এই ঘটনার জন্য দায়ী বলে অভিযোগ করে ফৌজদারি আদালতে উল্লেখ করেন।  বিভিন্ন সংবাদে বেশ কয়েকটি বিচারক অধিবেশন প্রকাশিত হয়েছিল, ১৯ জুন ২০১৪, গিজা ফৌজদারি আদালত বাদি, মুসলিম ব্রাদারহুডের প্রবীণ সদস্য মোহাম্মদ বেলতাগী এবং ইসসাম আল-আরিয়ান এবং ১১ জনকে সহিংসতা প্ররোচিত করার জন্য মৃত্যুদণ্ড প্রদান করে।  
 ২৮ এপ্রিল ২০১৪ এ  মিনিয়ার একটি জজ আদালতে বিচারক সাঈদ ইউসেফ কর্তৃক, বাদিকে আত্মপক্ষ সমর্থনের সুযোগ ছাড়াই একটি আট মিনিটের বিচারে তাকে এবং ৬৮২ জনকে দোষী সাব্যস্ত করে সাজা দেয়া হয়।  অভিযোগে ১৪ ই আগস্ট ২০১৩-তে মিনিয়া গভর্নরেটে একটি পুলিশ স্টেশনে ওপর হামলা উল্লেখ করা হয় যেখানে ১১ জন পুলিশ এবং ২ বেসামরিক নাগরিক নিহত হয়েছিল।  একই বিচারক  ২১ জুন ২০১৪ তে বাদিসহ ১৮৩জনের মামলায়  আবারও মৃত্যুদণ্ড দেন।  দু'মাস পরে, মিশরের গ্র্যান্ড মুফতি বাদি এবং আরও পাঁচ জনের মৃত্যুদণ্ডকে যাবজ্জীবন কারাদণ্ডে পরিণত করেন। মিশরীয় আইনের যে কোনও মৃত্যুদণ্ড কার্যকর হওয়ার আগে বা কোনও মতামত কার্যকর হওয়ার আগে মতামতের জন্য সর্বোচ্চ ইসলামী ধর্মীয় কর্তৃপক্ষ গ্র্যান্ড মুফতীর কাছে উল্লেখ করা দরকার হয়।

ব্যক্তিগত জীবন 
বাদির চার সন্তান, তিন মেয়ে ও এক ছেলে রয়েছে।  তার ছেলে আম্মার  ১৬ আগস্ট ২০১৩-এ কায়রোয় সংঘর্ষে নিহত হন।

তথ্যসূত্র

বহিঃসংযোগ 

  
 মোহাম্মদ বদি আল-মাসরি আল-ইয়াম-

২০১১-এর মিশরীয় বিপ্লবের ব্যক্তি
মিশরীয় গণতন্ত্রের সক্রিয় কর্মী
জীবিত ব্যক্তি
১৯৪৩-এ জন্ম
আরবি ভাষার লেখা থাকা নিবন্ধ
ইসলামি গণতন্ত্রের সক্রিয়কর্মী